Walter Parviainen

pienoiskuva|Parviainen kotonaan vuonna 1917. Kuva: Artur Faltin.
Johan Walter Parviainen (5. marraskuuta 1869 Jyväskylä – 30. elokuuta 1925 SäynätsaloKuolinilmoitus, Helsingin Sanomat, 02.09.1925, nro 236, s. 1, Kansalliskirjaston digitaaliset aineistot. Viitattu 28.12.2024) oli suomalainen lääkäri, toimitusjohtaja ja valtiopäivämies.Toht. Walter Parviainen, Helsingin Sanomat, 31.08.1925, nro 234, s. 1, Kansalliskirjaston digitaaliset aineistot. Viitattu 30.08.2025

Parviaisen vanhemmat olivat kauppaneuvos Johan Parviainen ja Maria Charlotta Hedberg. Walter Parviainen oli naimisissa vuodesta 1917 Charlotte Dorothea Adèle von Heukingin kanssa. Hän pääsi ylioppilaaksi 1886 Jyväskylän lyseosta, opiskeli Helsingin yliopistossa ja valmistui filosofian kandidaatiksi 1888, maisteriksi 1890, lääketieteen kandidaatiksi 1891, lääketieteen lisensiaatiksi 1894 sekä lääketieteen ja kirurgian tohtoriksi 1897. Parviainen teki opintomatkoja Skandinavian maihin, Englantiin ja Amerikkaan.

Parviainen toimi yksityislääkärinä Helsingissä ja Jyväskylässä. Lääkärit Walter Parviainen ja Oskar Boije perustivat 1904 Helsinkiin naistentauteihin ja synnytyksiin erikoistuneen Boijen sairaalan. Parviainen oli mukana sairaalan toiminnassa vuoteen 1911 saakka. Hän oli Takaharjun keuhkotautiparantolan perustajia sekä Tuberkuloosin Vastustamisyhdistyksen rahavaroin hoitaja. 

Parviainen oli isänsä perustaman Joh. Parviainen Oy:n toimitusjohtaja Säynätsalossa 1920–1925. Aiemmin yritystä johti Parviaisen veli Hugo Parviainen mutta hän kuoli espanjantautiin vuonna 1920. Parviainen kuului Joh. Parviainen Oy:n, A. Parviainen & Co Oy:n ja Nobelin Öljyntuonti Oy:n johtokuntiin. Walter Parviainen itse kuoli Säynätsalossa elokuussa 1925 sairauskohtaukseen ollessaan etsimässä sopivaa paikkaa suunnittelemalleen vanhainkodille. Paikalla on nykyisin vuonna 1927 pystytetty Walter Parviaisen muistokivi. Arkkitehti Wivi Lönnin suunnittelema vanhainkoti valmistui 1926 ja Parviaisen vaimo Charlotte Parviainen lahjoitti sen Säynätsalon kunnalle. Walter Parviaisen jälkeen Joh. Parviainen Oy:n toimitusjohtajaksi tuli hänen sisarensa Hanna Parviainen.

Jean Sibeliuksen orkesteriteos Andante festivo syntyi vuonna 1922, kun Sibelius lupasi Walter Parviaiselle juhlamusiikkia Säynätsalon tehtaiden 25-vuotisjuhlallisuuksiin.

Parviainen oli porvarissäädyssä Jyväskylän edustaja valtiopäivillä 1904–1905. Hän oli myös Jyväskylän kaupunginvaltuuston ja Helsingin kaupunginvaltuuston jäsen. Vuonna 1918 hän oli Suomen hallituksen edustajana Suomen ja Ruotsin välisessä kauppasopimuskonferenssissa.

Walter Parviainen testamenttasi omaisuudestaan 11/12 perheelleen ja 1/12 Karjalaiselle osakunnalle kirjaston perustamista varten Kiihtelysvaaran pitäjään. Tämän lahjoituksen arveltiin nousevaan 1-2 miljoonaan markkaan.Huomattavia lahjoituksia kirjastoille, Iltalehti, 14.12.1925, nro 289 Aamupainos, s. 2, Kansalliskirjaston digitaaliset aineistot. Viitattu 28.12.2024 "Kauppaneuvos Joh. Parviaisen kirjasto"-nimeä kantanut kirjasto aloitti toimintansa Kiihtelysvaaran kirkonkylässä vuonna 1934 vuokratiloissa ja 1937 Karjalainen Osakunta hankki myöhemmin rakennettavaa kirjastotaloa 2 hehtaarin tontin Kiihtelysvaaran kirkonkylästä.Kauppaneuvos Joh. Parviaisen kirjasto, Ylioppilaslehti, 26.02.1938, nro 3, s. 12, Kansalliskirjaston digitaaliset aineistot. Viitattu 28.12.2024

 Lähteet 

 Helsingin kaupunginkirjasto: Kysy mitä vain: Boijen sairaala
 Julkiset taideteokset Jyväskylässä: Walter Parviaisen muistokivi 
 Jean Sibeliuksen musiikki: muita orkesteriteoksia – Andante festivo 
 Säynätsalo-seura: Tohtori Walter Parviaisen juhlaesitelmä 28.12.1922 Säynätsalon tehtaiden 25-vuotisjuhlassa

 Viitteet 

Luokka:Suomalaiset lääkärit
Luokka:Jyväskylän kaupunginvaltuutetut
Luokka:Helsingin kaupunginvaltuutetut
Luokka:Suomen suuriruhtinaskunnan porvarissäädyn valtiopäivämiehet
Luokka:Vuonna 1869 syntyneet
Luokka:Vuonna 1925 kuolleet